LIETUVOS STATISTIKOS DEPARTAMENTO

GENERALINIS DIREKTORIUS

ĮSAKYMAS

DĖL TIESIOGINIŲ UŽSIENIO INVESTICIJŲ STATISTINĖS ATASKAITOS TUI-01 (KETVIRTINĖS) FORMOS PATVIRTINIMO

2016 m. kovo 2 d. Nr. DĮ-54

Vilnius

Vadovaudamasi Lietuvos Respublikos statistikos įstatymo 12 straipsnio 2 dalies, Lietuvos banko valdybos 2009 m. gruodžio 24 d. nutarimo Nr. 241 „Dėl statistinės informacijos ir duomenų, reikalingų sudarant Lietuvos Respublikos mokėjimų balansą ir tarptautinių investicijų balansą, pateikimo Lietuvos bankui tvarkos patvirtinimo“, 2009 m. kovo 11 d. Europos Parlamento ir Tarybos reglamento (EB) Nr. 223/2009 dėl Europos statistikos, panaikinančio Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL 2009 L 87, p. 164), su paskutiniais pakeitimais, padarytais 2015 m. balandžio 29 d. Europos Parlamento ir Tarybos reglamentu (ES) 2015/759 (OL 2015 L 123, p. 90), nuostatomis ir įgyvendindama 2005 m. sausio 12 d. Europos Parlamento ir Tarybos reglamentą (EB) Nr. 184/2005 dėl mokėjimų balanso, tarptautinės prekybos paslaugomis ir tiesioginių užsienio investicijų Bendrijos statistikos (OL 2005 L 35, p. 23), su paskutiniais pakeitimais, padarytais 2012 m. birželio 22 d. Komisijos reglamentu (ES) Nr. 555/2012 (OL 2012 L 166, p. 22), ir 2008 m. spalio 27 d. Komisijos reglamentą (EB) Nr. 1055/2008, kuriuo įgyvendinamos Europos Parlamento ir Tarybos reglamento (EB) Nr. 184/2005 nuostatos dėl mokėjimų balanso statistikos kokybės kriterijų ir kokybės ataskaitų (OL 2008 L 283, p. 3), su paskutiniais pakeitimais, padarytais 2010 m. gruodžio 20 d. Komisijos reglamentu (ES) Nr. 1227/2010 (OL 2010 L 336, p. 15):

1.	Tvirtinu pridedamą Tiesioginių užsienio investicijų statistinės ataskaitos TUI-01 (ketvirtinės) formą.

2.	Pripažįstu netekusiu galios Lietuvos statistikos departamento generalinio direktoriaus 2014 m. gruodžio 29 d. įsakymą Nr. DĮ-399 „Dėl Tiesioginių užsienio investicijų statistinės ataskaitos TUI-01 (ketvirtinės) formos patvirtinimo“.

Generalinė direktorė	Vilija Lapėnienė